wickkiey/tamil-wikipedia-chunked huggingface dataset:
# விக்கிப்பீடியா:விக்கி நுட்பத் திறன்கள் பயிற்சிப் பட்டறை

## பயிற்சி இடம்

### வெளியூர்களில் இருந்து வருவோருக்கான தங்குமிடம்

அண்ணா மேலாண்மை நிலையம் தங்கும் விடுதி,  
“மகிழம்பூ”,  
163/1, பி.எஸ். குமாரசாமி இராஜா சாலை,  
(பசுமைவழிச்சாலை), சென்னை - 600028  
தொலைப்பேசி - +91-(0)44- 24938247 / 24937170  
கூகுள் வரைபடத்தில் இருப்பிடம் - https://goo.gl/maps/TB8RFWyR6c52  
அருகில் உள்ள பேருந்து நிறுத்தம் - அடையாறு நோக்கி / அடையாற்றில் இருந்து புறப்படும் பேருந்துகள் நிற்கும் இடம் - MGR Janaki College அல்லது Sathya Studios Bus stop. அங்கு இறங்கி தங்கும் இடம் நடக்கும் தூரமே (பார்க்க - நடந்து வரும் வழிக்கான வரைபடம்). அமைச்சர் பன்னீர்செல்வம் அவர்களது குடியிருப்புக்கு அருகே உள்ள இடம் என்றும் விசாரித்து வரலாம்.  
பறக்கும் இரயில் மூலம் வருபவர்கள் Greenways Road நிறுத்தத்தில் இறங்கி 100 மீட்டர். தூரம் வர வேண்டி இருக்கும். (வரைபடம்)
# விக்கிப்பீடியா:விக்கி நுட்பத் திறன்கள் பயிற்சிப் பட்டறை

## பங்கு பெறுவோர்

1. இரவி
1. உலோ.செந்தமிழ்க்கோதை
1. நீச்சல்காரன்
1. தகவலுழவன்
1. இரா. பாலசுப்ரமணியம்
1. சஞ்சீவி சிவகுமார்
1. மாதவன்
1. ஆதவன்
1. பாலாஜி
1. த.சீனிவாசன்
1. மதனாகரன்
1. சண்முகம்
1. செம்மல்
1. பாஹிம்
1. அருளரசன்
1. செங்கைப் பொதுவன்
1. சிவக்குமார்
1. க.ஷா. முஹம்மது அம்மார்
1. எஸ்ஸார்
1. சுடர்
1. இரகுமானுதீன் (CIS)
1. அனந்த் (CIS)
1. யுவராசு பாண்டியன் (WMF)
# விக்கிப்பீடியா:விக்கி நுட்பத் திறன்கள் பயிற்சிப் பட்டறை

## நிகழ்ச்சி நிரல்

- பாட வேளை அட்டவணை
# விக்கிப்பீடியா:விக்கி நுட்பத் திறன்கள் பயிற்சிப் பட்டறை

## பயிற்சித் திட்டம்

- கருவிகள்
# தேசிய இயற்கை வரலாற்று அருங்காட்சியகம், புது தில்லி

**தேசிய இயற்கை வரலாறு அருங்காட்சியகம்** (*National Museum of Natural History*, **NMNH** ), புது தில்லி இந்தியாவின் இரு இயற்கை அருங்காட்சியகங்களில் ஒன்றாகும். 1972 இல் நிறுவப்பட்டு 1978 இல் திறக்கப்பட்ட இந்த அருங்காட்சியகம் இந்திய அரசின் சுற்றுச்சூழல் மற்றும் வனங்கள் அமைச்சகத்தின் கீழ் இயங்குகின்றது. இது புது தில்லியின் மையப்பகுதியில் பரகம்பா சாலையில் தான்சென் மார்கில், கன்னாட் பிளேசு மெட்ரோ நிலையத்திற்கு அருகில் நேபாளத் தூதரகத்திற்கு எதிரில் அமைந்துள்ளது. ஏப்ரல் 26, 2016 அன்று ஏற்பட்ட தீ விபத்தில் அருங்காட்சியகத்தின் கட்டிடமும் அனைத்து சேகரிப்புகளும் முழுமையாக அழிபட்டன.
# தேசிய இயற்கை வரலாற்று அருங்காட்சியகம், புது தில்லி

## 2016 தீ விபத்து

ஏப்ரல் 26, 2016 விடிகாலையில் அருங்காட்சியகத்தில் பெரும் தீ விபத்து ஏற்பட்டது; இதில் காட்சிக்கு வைக்கப்பட்டிருந்த அனைத்து சேகரிப்புகளும் முழுமையாக நாசமடைந்தன.  
இந்த அருங்காட்சியகத்தில் 160 மில்லியன் ஆண்டுகளுக்கு முந்தைய பல்லிக்கால் தொன்மாவின் புதைபடிவ எலும்பும் மைசூரைச் சேர்ந்த புகழ் பெற்ற தோற்பாவைக் கலைஞர்கள் வான் இங்கென் மற்றும் வான் இங்கென் வடிவமைத்த நிரப்பிய விலங்குகளும் காட்சிக்கு வைக்கப்பட்டிருந்தன. இத்தீயை அணைக்க 200 தீயணைப்பு வீரர்களும் 35 தீயணைப்பு வண்டிகளும் பயன்படுத்தப்பட்டன; தீயைக் கட்டுக்குள் கொண்டுவர மூன்றரை மணி நேரத்திற்கும் கூடுதலாகப் போராடினர். கட்டிடத்தினுள் சிக்கிய ஆறு பேர் புகையினால் மயக்கமடைந்து மருத்துவமனைக்கு கொண்டு செல்லப்பட்டனர்.  
இந்த அருங்காட்சியகத்தில் காட்டுயிர்கள், சூழலியல், பாதுகாப்பு குறித்த விரிவான திரைப்படத் தொகுப்புகள் இருந்தன; ஊர்வன/நகர்வன காட்டுக்கள், டைனோசார்கள், உயிரின துவக்கமும் பரிணாமமும் குறித்த படத்தொகுப்புகள், இயற்கைப் பாதுகாப்பு, தாவரவினங்களும் விலங்கினங்களும் குறித்த பல காட்சிப் பொருட்கள் வைக்கப்பட்டிருந்தன.  
தீ விபத்திற்கான காரணம் அறியப்படவில்லை; அருங்காட்சியகத்தின் காட்சிப் பொருட்களாலும் மரப்பேழைகளாலும் தீ விரைவாகப் பரவியதாக கூறப்படுகின்றது.
# தேசிய இயற்கை வரலாற்று அருங்காட்சியகம், புது தில்லி

## வெளியிணைப்புகள்

- தேசிய இயற்கை வரலாறு அருங்காட்சியகத்தின் அலுவல்முறை வலைத்தளம்
# ரமேஷ் வைத்யா

**இரமேஷ் வைத்யா** (*Ramesh Vaidhya*) பத்திரிகையாளரும், தமிழ்த் திரைப்படப் பாடலாசிரியரும், கவிஞரும், சிறுவர் எழுத்தாளரும், நேரடித் தமிழ் சித்திரக்கதை எழுத்தாளரும் ஆவார்.
# ரமேஷ் வைத்யா

## வாழ்க்கைக் குறிப்பு

இரமேஷ் வைத்யா தேனி மாவட்டத்தைச் சேர்ந்தவர். ஆனந்த விகடன் நிறுவனத்தில் பல ஆண்டுகள் பணி புரிந்தார். பின்னர் ஜன்னல் என்ற வார இதழின் ஆசிரியராகவும் உள்ளார். தற்போது தினமலர் குழுமத்தில் இருந்து வெளிவரும் ‘பட்டம்’ என்ற மாணவர் இதழ் ஆசிரியராக பணி புரிகிறார்.
# ரமேஷ் வைத்யா

## திரைப்படப் பாடலாசிரியராக

இராஜு முருகனின் இயக்கிய *ஜோக்கர்* என்ற திரைப்படத்தில் இவர் எழுதிய *செல்லம்மா* என்ற பாடல் பெறும் வரவேற்பைப் பெற்றது. இயக்குநர் பத்ரியுடன் பணிபுரிந்திருக்கிறார். தில்லுமுல்லு என்ற திரைப்படத்திற்கு வசனம் எழுதியிருக்கிறார். ஆடாம ஜெயிச்சோமடா எனும் திரைப்படத்தில் *கூடி நிற்கும் கூட்டமெல்லாம்* எனும் பாடல் இவர் எழுதியது. பல ஆண்டுகள் முன்பே அஜித், பார்த்திபன் நடித்த நீ வருவாய் என என்ற ராஜகுமாரன் இயக்கிய படத்தில் *அதிகாலையில் சேவலை எழுப்பி* எனும் இவர் எழுதிய பாடல் மிக பிரபலமானது. தற்போது திரையுலகில் அதிக கவனம் பெற்று வருகிறார்.
# நிரங்காரி

**நிரங்காரி** (Nirankari) இந்தி: निरंकारी) எனில் உருவமற்ற இறைவனை வழிபடுபவர் என்று பொருள். நிரங்காரிப் பிரிவு சீக்கிய சமயத்தின் ஒரு உட்பிரிவாகும். இப்பிரிவை தற்கால சீக்கியர்கள் ஆதரிப்பதில்லை. 1980-இல் பஞ்சாபில் அகால் தக்த் சீக்கியர்களுக்கும், நிரங்காரி பிரிவு சீக்கியர்களுக்கும் ஏற்பட்ட மோதல் காரணமாக நிரங்காரி பிரிவினரை போலி நிரங்காரிகள் என அழைக்கப்பட்டனர்.  
தற்கால பாகிஸ்தான் நாட்டின் [ [பஞ்சாப், பாகிஸ்தான்|பஞ்சாப்]] மாகாணத்தின் ராவல்பிண்டி நகரத்தில் **பாபா தயாள் சிங்** (1785-1855) என்பவர் சீக்கிய சமயத்தின் நிரங்காரி பிரிவை நிறுவினார். இவர் சீக்கியப் பேரரசர் ராஜா ரஞ்சித் சிங்கின் சமகாலத்தவர் ஆவார்.
பாபா தயாள் பாபா தயாள் சிங்கின் வாரிசு **பாபா தர்பார் சிங்** என்பவர் குரு பாபா தயாள் சிங்கின் சீக்கிய சமய சீர்திருத்தக் கொள்கைகளையும்; கோட்பாடுகளையும் ராவல்பிண்டி நகரத்திற்கு வெளியே பரப்பினார். குரு சாகிப் ரத்தாஜி (1870-1909) காலத்தில் பல ஆயிரக்கணக்கானவர்கள் நிரங்காரி சீக்கிய சமயப் பிரிவை பின்பற்றுபவர்களாக இருந்தனர்.
# நிரங்காரி

## கொள்கைகள்

அனைத்துப் பெருமைகளும் உருவமற்ற ஒருவனுக்கே உரியதும் என்றும்; சீக்கிய முதல் பத்து குருக்களால் அருளப்பட்ட குரு கிரந்த் சாகிப் என்ற நூலே தங்களின் வேதம் என்பர். சிலை வழிபாடு, சமயச் சடங்குகள் குறிப்பாக இசுலாமிய - இந்து சமயத்தவர்களின் சமயச் சடங்குகளை பின்பற்றக் கூடாது என்பதும்; சோதிடம் பார்ப்பது, மது அருந்துவது, புகை பிடிப்பது கூடாது என்பதும் இவர்களது முக்கியக் கொள்கையாகும்.
# நிரங்காரி

## கல்சா உணர்வு

நிரங்காரிகள் கல்சா உணர்வுடன் இருக்க தன்னிடம் ஐந்து பொருட்களை எப்போதும் தக்க வைத்துக் கொண்டும்; தன்னிடம் இருக்கக் கூடாத நான்கு தீய குணங்களை நீக்கி வைத்து கொண்டிருப்பவனாக இருத்தலே கல்சா உணர்வாகும்.
# நிரங்காரி

## ஐந்து பொருட்கள்

நிரங்காரி சீக்கியனின் உடலில் கட்டாயம் இருக்க வேண்டிய ஐந்து பொருட்கள்;
1. தலைப்பாகை
1. மரச்சீப்பு
1. இடையில் வளைந்த குறுவாள் வைத்திருத்தல்
1. கையில் இரும்பு வளையல் அணிதல்
1. *கேஷ்ரா* எனும் அரைக்கால் உள்ளாடை அணிதல்
# நிரங்காரி

## தடை செய்யப்பட்ட நான்கு

நிரங்காரி சீக்கியர்கள் செய்யக் கூடாதவைகள்;
1. முடியை மழிக்கவோ அல்லது கையால் நீக்காதிருத்தல்.
1. மீன் மற்றும் முட்டைகளை உண்ணாதிருத்தல்.
1. மனைவி தவிர பிற பெண்களிடம் தகாத உறவு வைக்காமல் இருத்தல்.
1. புகையிலைப் பொருட்கள் மற்றும் போதை மருந்துகள் பயன்படுத்தாதிருத்தல்; முரட்டு மயிர்கள் கொண்ட கம்பிளி உடைகளை அணியாதிருத்தல்.
# சால்வா ஜுடும்

**சால்வா ஜுடும்** (Salwa Judum) என்பதற்கு கோண்டி மொழியில் **அமைதிப் பேரணி** என்றும்; **புனித வேட்டை** என்று பொருள் ஆகும். இந்தியாவின் சிவப்பு தாழ்வாரம் பகுதியில் அமைந்த சத்தீஸ்கர் மாநிலத்தில் சால்வா ஜுடும் இயக்கத்தின் தலைவராக, உள்ளூர் கோண்டு பழங்குடி மக்களைச் சேர்ந்த *மகேந்திர கர்மா* என்பவர் 2005-ஆண்டில் தலைவராக தேர்ந்தெடுக்கப்பட்டார். போராளிகளிடமிருந்து உள்ளூர் கோண்டு மக்கள் தங்களை தற்காத்துக் கொள்வதற்கும்; போராளிகளை விரட்டியடிக்கவும், சத்தீஸ்கர் மாநில காவல் துறை தேவையான தற்காப்பு மற்றும் ஆயுதப் பயிற்சிகளை வழங்கியது. மேலும் போராளிகளுக்கு எதிராக போரிட துப்பாக்கி போன்ற ஆயுங்களையும் உள்ளூர் பழங்குடியின மக்களுக்கு வழங்கியது.  
6 சூலை 2011-இல் இந்திய உச்ச நீதிமன்றம் நக்சலைட்டு - மாவோயிஸ்டு போராளிகளுக்கு எதிரான சால்வா ஜுடும் இயக்கம் சட்டவிரோதமானது என்று தீர்ப்பு வழங்கியது. எனவே சத்தீஸ்கர் அரசு சால்வா ஜுடும் இயக்கத்தை கலைத்ததுடன், சத்தீஸ்கர் மாநில காவல் துறை பழங்குடி மக்களுக்கு வழங்கிய துப்பாக்கி போன்ற ஆயுதங்களை திரும்பப் பெற்றுக் கொண்டது.  
25 மே 2013 அன்று சால்வா ஜுடும் இயக்கத்தின் தலைவர் மகேந்திர கர்மா, இந்திய தேசிய காங்கிரஸ் கட்சியில் இணைந்தார்.
பின்னர் ராய்ப்பூர் மற்றும் ஜெகதல்பூர் நகரத்திலிருந்து ஐம்பது கிலோ மீட்டர் தொலைவில் உள்ள தர்பா சமவெளியில் நக்சலைட்டுகளால் சுட்டுக் கொல்லப்பட்டார்.
# சிதியர்கள்

4-ஆம் நூற்றாண்டு, இடம் சோலோகா, நடு உக்ரைன்]]  
**சிதியர்கள்** அல்லது **சகர்கள்** (Scythians - Saka) (ஆட்சிக் காலம்:கிமு 7-ஆம் நூற்றாண்டு முதல் கிமு 3-ஆம் நூற்றாண்டு முடிய) என்பவர்கள் பண்டைய நடு ஆசியாவின் கால்நடைகளை மேய்க்கும் நாடோடி இனக் குழுக்கள் ஆவர். சிதியர்கள் மத்திய ஆசிய - ஐரோப்பாவின் யுரோசியாவின் ஸ்டெப்பிப் புல்வெளிகளில் ஆடு, மாடு, மற்றும் குதிரைகள் போன்ற கால்நடைகளை மேய்த்த நாடோடி இன மக்கள் ஆவர். சிதியர்களின் மொழிகள் அனைத்தும் கிழக்கு பாரசீக மொழியின் கிளை மொழிகள் ஆகும்.சிதியர்கள் குதிரை வளர்ப்புக் கலையில் வல்லவர்கள். போர்களில் குதிரைகளை முதன் முதலில் பயன்படுத்தியவர்கள். கட்டுமஸ்தான உடல்வாகு, வலிமை, போர்க்குணம், வீரம் நிரம்பிய ஒரு நாடோடி குழுவாக வாழ்ந்து சென்ற இடங்களை எல்லாம் கைப்பற்றிய அசாத்திய ஆக்கிரமிப்பாளர்களாக இந்த பழங்குடியினரை வரலாற்றாய்வார்கள் அடையாளப்படுத்துகிறார்கள். மத்திய ஆசியாவில் பரவலாகவும் சீனா முதல் வடக்கு கருங்கடல் பகுதிவரை இவர்களின் ஆக்கிரமிப்புச் சுவடுகளை வரலாற்றாய்வாளர்கள் கண்டறிந்துள்ளனர்.  
கிரேக்க வரலாற்று ஆசிரியர்களின் கூற்றுப்படி, பண்டைய சிதியர்கள் கருங்கடலுக்கும் - காஸ்பியன் கடலுக்கும் இடையே உள்ள காக்கேசியா பகுதிகளில் வாழ்ந்தவர்கள் என அறியப்படுகிறது. பிற சிதியர்களின் இனக்குழுவினரை மத்திய ஆசியாவைச் சேர்ந்த சகர்கள் என புது அசிரியப் பேரரசும் மற்றும் ஹான் சீனர்களும் குறித்துள்ளனர்.
# சிதியர்கள்

## படையெடுப்புகள்

சிதியர்கள் குதிரை வளர்ப்புக் கலையில் வல்லவர்கள். போர்களில் குதிரைகளை முதன் முதலில் பயன்படுத்தியவர்கள். கி மு எட்டாம் நூற்றாண்டில் கிழக்கு சீனாவின் ஜொவ் அரச குலத்தினர் மீது படையெடுத்தனர்.
பின்னர் மேற்கில் போண்டிக் புல்வெளியின் சிம்மேரியர்கள் மீது படையெடுத்து போண்டிக் ஸ்டெப்பி புல்வெளி நிலங்களைக் கைப்பற்றினர். சிதியர்கள் அதிகாரத்தில் உச்சத்தில் இருந்த போது யுரேசியாவின் மொத்தப் புல்வெளி நிலங்களின் மீது அதிகாரம் செலுத்தினார்கள்.  
மேற்படி படையெடுப்புகளின் துவக்கத்தில், வடக்கு பாரசீக சிதியர்கள் பண்பாடு மற்றும் மொழியில் தனிக் குழுவினராகவே இருந்தனர். பிந்தைய வெண்கலக் காலத்திற்கும் அல்லது இரும்புக் காலத்திற்கு முன்னரும் வடக்கு பாரசீக சிதியர்கள், மத்திய ஐரோப்பாவின் மேற்கில் உள்ள கார்பதிய மலைகள் முதல், கிழக்கில் சீனா, வடகிழக்கில் சைபீரியா வரையிலும் பரவியிருந்தனர். சிதியர்களின் ஆதிக்கத்தில் இருந்த இப்பகுதிகளை மத்திய ஆசியாவின் முதல் நாடோடிப் பேரரசு என அழைத்தனர்.  
தற்கால உக்ரைன், தெற்கு ஐரோப்பாவின் ரசியா, கிரிமியா பகுதிகளை ஆண்ட மேற்கு சிதியர்கள் நாகரீகத்தில் மேம்பட்டு விளங்கினர். சிதியர்கள் பட்டுப் பாதையை தங்கள் கட்டுக்குள் வைத்திருந்தனர். கி மு ஏழாம் நூற்றாண்டில் காக்கேசியாவிலிருந்து மத்திய கிழக்கு நாடுகளில் அடிக்கடி படையெடுத்தன் வாயிலாக அப்பகுதிகளில் அரசியல், சமயம் போன்றவற்றில் முக்கிய பங்களித்தனர். கி பி 630 - 650-களில் சிதியர்கள் மேற்கு பாரசீக மேட்டு நிலங்களை கைப்பற்றினர்.  
சிதியர்கள் கி மு 612-இல் அசிரியாவை கைப்பற்றி அழித்தனர். அதைத் தொடர்ந்து அகாமனிசியப் பேரரசை வெற்றி கொண்டனர். ஆனால் கி மு நான்காம் நூற்றாண்டில் மேற்கு சிதியர்கள் மாசிடோனியா பேரரசால் பலத்த சேதம் அடைந்தனர்.  
கி மு இரண்டாம் நூற்றாண்டில் **சகர்கள்** என அழைக்கப்படும் கிழக்கு சிதியர்கள் ஆசியப் புல்வெளி நிலங்கள் மீது படையெடுத்து தெற்காசியாவின் தற்கால ஆப்கானித்தான், பாகிஸ்தான் வட இந்தியாவில் நிரந்தரமாக குடியேறினர். தெற்காசியாவில் குடிபெயர்ந்த கிழக்கு சிதியர்களை **சகர்கள்** (Saka or Śaka) அல்லது **இந்தோ-சிதியர்கள்** என அழைக்கப்பட்டனர். சீனாவின் ஆன் அரசமரபு வீழ்ச்சியடைந்து கொண்டிருந்த காலத்தில், சகர்கள் எனும் இந்தோ-சிதியர்களின் ஒரு கூட்டம் பாமிர் மலைகளைக் கடந்து சீனாவின் மேற்கு பகுதிகளைக் அவர்களின் பகுதிகளைக் கைப்பற்றி வாழ்ந்தனர்.
# சிதியர்கள்

## சமயம்

சிதியர்கள் துவக்க கால சரத்துஸ்திர சமயத்தைப் பின்பற்றினர். சிதியர்கள் தங்களின் முந்தைய கடவுளுக்குப் பதிலாக தீக்கடவுளை வணங்கினர்.மேலும் பார்சி மொழி போன்ற கிழக்கு ஈரானிய மொழிகளை பேசினர்.  
மேற்கில் சிதியர்கள் சிதியோ-சர்மதியன் மொழிகளையும்; வரலாற்றின் மத்திய காலத்தில் மேற்கு சிலாவிய மொழிகள் மற்றும் துருக்கி மொழிகள் பேசினர்.
# சிதியர்கள்

## சிதியர்களின் வழித்தோன்றல்கள்

பஷ்தூன் மக்கள், பார்த்தியர்கள், ஹூணர்கள் கிழக்கு சிதியர்களின் வழித்தோன்றல்கள் எனக் கருதுகிறார்கள். மேலும் பிக்ட்ஸ், கால்ஸ், அங்கேரியர்களின் ஜாஸ்சிக் மக்கள், செர்பியர்கள், போஸ்னியர்கள், குரோசியர்கள் தங்களை மேற்கு சிதியர்களின் வழித்தோன்றல்கள் எனக்கூறிக் கொள்கிறார்கள்.
# சிதியர்கள்

## இந்தியப் பகுதிகளில் சிதியர்கள்

இந்திய பகுதியில் போர் தொடுத்த கிழக்குச் சிதியர்களின் வழித்தோன்றல்களான சகர்களின் மேற்கு சத்திரபதிகளின் அரசை, கிபி இரண்டாம் நூற்றாண்டில் தென்னிந்திய சாதவாகனப் பேரரசர் கௌதமிபுத்ர சதகர்ணியால் வெற்றி கொள்ளப்பட்டது முதல் சிதியர்களின் அரசு இந்தியாவில் படிப்படியாக வீழ்ச்சி அடையத் துவங்கியது. பிறகு கிபி 395-இல் மேற்கு சத்திபதி மன்னர் மூன்றாம் ருத்திரசிம்மனை குப்த பேரரசர் இரண்டாம் சந்திரகுப்தர் கிபி 395-இல் தோற்கடித்து, இந்தியாவில் கிழக்குச் சிதியர்களின் வழித்தோன்றல்களின் அரசை முற்றிலும் முறியடிக்கப்பட்டது.
# சிதியர்கள்

## இதனையும் காண்க

- சோலோகா
- இந்தோ சிதியன் பேரரசு
- பார்த்தியப் பேரரசு
- கிரேக்க பாக்திரியா பேரரசு
- இந்தோ கிரேக்க நாடு
- இந்தோ-பார்த்தியன் பேரரசு
- ஹூணர்கள்
# மறைந்து தாக்கும் விமானம்

மறைந்து தாக்கும் விமானம்]]  
மறையும் தொழில்நுட்பம் என்பது ஒரு விமானத்தை கதிரலைக் கும்பா கருவி கண்டுபிடிக்காவண்ணம் விமானத்தை வடிவமைப்பதாகும். அவ்வாறு வடிவமைக்கப்பட்ட விமானத்தில் நுண்ணலை எதிரொளிப்பு மற்றும் உமிழ்வும் குறைவாக இருக்கும். இந்தத் தொழில் நுட்பம் எந்தஎந்த விமானங்களை வடிவமைத்து உள்ளனவோ அவை **மறைந்து இயங்கும் விமானம்** என்று அழைக்கப்படும். இப்படிப்பட்ட விமானம் எதிரியின் கண்ணில் மண்ணைத் தூவிவிட்டு எதிரி ரேடர் உள்ள இடங்களில் வட்டமடித்துத் திரியும். இந்தத் தொழில் நுட்பத்தின் அடிப்படை காரணிகள் பின்வருமாறு கூறப்படுகிறது.  
1. செயலற்ற முறையிலோ அல்லது செயலார்ந்த முறையிலோ ரேடர் குறுக்கு வெட்டை ( radar rcs ) குறைதல்.
1. விமானத்தின் வடிவம் நுண்ணலை குறைந்த அளவில் சிதறடிகவோ அல்லது வேறு திசையில் எதிரொளிக்கும் முறையிலோ இருத்தல்.
1. செங்கோண வடிவங்களைத் தவிர்த்தல் போன்றவை. இந்த செங்கோணங்கள் நுண்ணலை எதிரொளித்தலை அதிகப்படுத்தும்.
1. கார்பன் இழை வலுவூட்டப்பட்ட பல்பகுதியம் (Carbon-fiber-reinforced polymer) போன்ற செயற்கைப் பொருள்கள் கொண்டு விமானத்தின் இறக்கைகளை வடிவமைத்தல்.
1. மேலும் புகை போகியை விமானத்தின் மையப்பகுதியின் மேற்புறமாக வைத்தல். இதனால் வெப்ப அலைகளின் வெளியேற்றம் குறைவாக இருக்கும். போர் ஆயுதங்கள் மற்றும் எதிரிகளின் கருவிகளைச் செயலிழக்கச் செய்யும் எதிர்த் தாக்கு ( மின்னணு போர்) கருவிகளையும் விமானத்தினுள் வைக்கப்பட்டு மூடப்பட்டிருக்கும். இதன் காரணத்தால் இக் கருவிகளால் ஏற்படும் நுண்ணலை எதிரொளிப்பு குறைகிறது.  
ரேடர் குறுக்கு வெட்டு குறைவதனால் விமானத்தின் 30 dB அளவு எதிரொளிப்பு குறைகிறது. இதனால் சாதாரண விமானத்தை கொண்டுபிடிபதை விட ரேடரால் 18 சதவீதத்திற்கும் குறைவாகவே கண்டுபிடிக்கமுடியும். அதே சமயம் இந்த விமானங்கள் அதிக விலைமதிப்புடையவை.
# மறைந்து தாக்கும் விமானம்

## மேற்குறிப்பு

- **David K. Barton, Sergey A. Leonov**, *Radar Technology Encyclopedia,* Artech House, Boston, London, 1997
# மலட்டாறு

**மலட்டாறு** (Malatar River) தமிழகத்தின் விழுப்புரம் ஊடாகப் பாயும் ஓர் ஆறு. இது ஒப்பீட்டளவில் சிறிய ஆறு ஆகும். தென்பெண்ணை ஆற்றின் துணை ஆறாகிய இது அதனுடன் சேர்ந்து வங்கக்கடலில் கலக்கிறது, இது ஆனாங்கூர், பில்லூர், குச்சிப்பாளையம், அரசமங்கலம் உட்பட பத்துக்கும் மேற்பட்ட கிராமங்களின் விவசாயத்திற்கான நீர் ஆதாரமாகும். வாய்க்கால்களின் ஆக்கிரமிப்பால் இந்த ஆறு, நீர் வரத்தின்றி, பாலைவனமாக மாறிவருகிறது.
# குருதத்த வித்யார்த்தி

**குருதத்த வித்யார்த்தி** என்றறியப்படும் **பண்டிட் குருதத்த வித்யார்த்தி** (Gurudatta Vidyarthi) (1864 ஏப்ரல் 29 - 1890 மார்ச்சு 19) எனும் இவர், சமூக சேவகராகவும், கல்வியாளராகவும், மற்றும் ஆரியசமாசத்தின் முக்கிய தலைவர்களில் ஒருவராகவும் அறியப்படுகிறார். மேலும், இவரது முந்தைய, பெயர் **வைராகி முல்லா குரான் திட்டா** என்பது மூலத்தில் அறியப்பட்டது.
# குருதத்த வித்யார்த்தி

## பிறப்பு

வித்யார்த்தி, பாக்கித்தானின் பஞ்சாப் மாகாணத்தில் முல்தான் நகரில் புகழ்பெற்ற சர்தானா (Sardana) குடும்பத்தில் 1864-ஆம் ஆண்டு, ஏப்ரல் மாதம் 29-ம் நாள் பிறந்தார்.
# குருதத்த வித்யார்த்தி

## ஆரம்பக்கல்வி

பண்டிட், அவரது தந்தை லாலா ராம் கிருஷ்ணாவிடம் பாரசீக மொழி (Persian language) கற்றறிந்தார். இந்தியாவின் மிகத்தொன்மையான மொழிகளுள் ஒன்றான சமசுகிருதத்திலும் நாட்டம் கொண்டிருந்தார், அதே ஊரில் ஆரம்பக் கல்வியை பெற்ற குருதத்த வித்யார்த்தி, புத்தகம் படிப்பதில் அதிக நாட்டமுடையவராகவும், புத்தகத்தை கையில் எடுத்தால், முழுமூச்சில் படித்து முடித்துவிடுபவராகவும் காணப்பட்டார்.
# குருதத்த வித்யார்த்தி

## ஆரம்பக்கல்வி

### பன்மொழிப் படிப்பாற்றல்

உருது, ஆங்கில அறிஞர்களின் ஏராளமான புத்தங்கங்களை சிறு வயதிலேயே படித்து முடித்தார். ஆரியசமாசத்தின் சமசுகிருத வகுப்புகளில் சேர்ந்தவர் சமசுகிருதத்தில் தொடர்ந்து நெடுநேரம் உரையாற்றும் வல்லமை பெற்றார். உருது கவிதைகள் எழுதுவதில் அதிக ஆர்வமுடைய வித்யார்த்தி, ஆங்கிலத்திலும் அசாதாரணப் புலமை பெற்றிருந்தார்.
# குருதத்த வித்யார்த்தி

## கல்லூரிக்காலம்

லாகூரில் லாலா ஹன்ஸ்ராஜ், லாலா லஜபதி ராய் போன்றவர்கள் படித்துக்கொண்டிருந்த அதே அரசுக் கல்லூரியில் சேர்ந்தார். இவர்கள் மூவருக்குள் நெருக்கமான நட்பு மலர்ந்தது. அறிவியலில் நாட்டம் கொண்டிருந்த வித்யார்த்தி அனைத்தையும் அறிவியல் அடிப்படையிலேயே அலசிப் பார்த்ததால் இவருக்கு இறைவன் குறித்த வலுவான சந்தேகம் இருந்து வந்தது.1881-ஆம் ஆண்டு ஆரியசமாஜத்தில் இணைந்தார். சுவாமி தயானந்த சரஸ்வதிக்கு மிகவும் நெருங்கிய, பிரியமான சீடராக இடம்பெற்ற குருதத்த வித்யார்த்தி "இலவச விவாத சங்கம்" ஒன்றைத் தொடங்கினார். அங்கு தத்துவார்த்தமான விவாதங்கள் நடைபெற்றன. 1886-ல் அறிவியலில் எம்.ஏ. பட்டம் பெற்றார். அரசுக் கல்லூரியிலேயே பேராசிரியராகப் பணியாற்றினார். பஞ்சாப் மாகாணத்திலேயே முதல் மாணவராகத் தேர்ச்சி பெற்றார்.
# குருதத்த வித்யார்த்தி

## புது அவதாரம்

பெரும் பண்டிதராக போற்றப்பட்ட போதிலும், மிகுந்த அடக்கத்தோடு தன்னை ‘வித்யார்த்தி’ (மாணவன்) என்றே கூறிக்கொள்வார். 1883-ல் பிணியால் பிடிக்கப்பட்ட சுவாமி தயானந்த சரஸ்வதியை கவனித்துக்கொள்ள லாகூரில் இருந்து அனுப்பிவைக்கப்பட்ட இருவரில் இவரும் ஒருவர். தயானந்த சரஸ்வதி மறைவுக்குப் பின்னர், அங்கிருந்து திரும்பிய இவர், புதிய அவதாரம் எடுத்ததுபோல் காணப்பட்டார். தயானந்தராகவே மாறும் முனைப்புகளை மேற்கொண்டு தீவிர தேடல் தாகம் கொண்டவராக மாறியவர், பிறகு அவரது நினைவாக ‘தயானந்த் ஆங்கிலோ வைதிக் கல்லூரி’ என்ற கல்வி அமைப்பை நிறுவ முடிவெடுத்து இதற்காக நிதி திரட்டும் முயற்சியில் லாலா லஜபதி ராய், லாலா ஹன்ஸ்ராஜ் ஆகியோருடன் இணைந்து நாடு முழுவதும் பயணம் மேற்கொண்டு, இறுதியில் 1886-ல் லாகூரில் டிஏவி பள்ளி தொடங்கப்பட்டது.
# குருதத்த வித்யார்த்தி

## கல்விச் சேவைகள்

வேதக் கல்வி, வேத பாரம்பரியத்தைப் பரப்பும் முனைப்புகளிலும் சமூக சேவைகளிலும் தீவிரமாக ஈடுபட்டார். ‘**எ டெர்மினாலஜி ஆப் தி வேதாஸ்**’ என்ற இவரது ஆய்வுக் கட்டுரை ஆக்சுபோர்டு பல்கலைக்கழக சமசுகிருதப் பாடத்திட்டத்தில் சேர்க்கப்பட்டது. உபநிடதங்களுக்கு ஆங்கிலத்தில் உரை எழுதி, அவற்றை மொழி பெயர்த்ததோடு, பல நூல்களையும் எழுதியுள்ளார். ஆரிய சமாசத்தின் அனைத்து சமூக சேவைகளிலும் தீவிரமாகத் தன்னை ஈடுபடுத்திக் கொண்டார்.
# குருதத்த வித்யார்த்தி

## இறப்பு

அறிவைத் தேடுவதிலும், பரப்புவதிலும், சமூக சேவைகளிலும் ஈடுபட்டு வந்த இவர், தன் உடல்நலத்தில் கவனம் கொள்ளவே இல்லை. தனது மேதைமையாலும் சமூக சிந்தனையாலும் மகத்தான பல சாதனைகளை நிகழ்த்திய, பண்டிட் குருதத்த வித்யார்த்தி காசநோயால் பாதிக்கப்பட்டு 1890-ல் தனது 26-வது வயதில் மறைந்தார்.
# அரபா குன்று

**அரபா குன்று** (Mount Arafah ) மக்காவிற்கு தென்கிழக்கில் சுமார் 20 கி.மீ. தொலைவில் ( 12 மைல்)
உள்ள கிரானைட் மலையாகும்.அரபா குன்றின் மீது நின்று இசுலாமிய இறைத்தூதர் முகம்மது நபியின் இறுதிப் பேருரை நடைபெற்றது..
# அரபா குன்று

## அரபா தினம்

அரபா தினம் அன்று மக்காவிற்கு ஹஜ் செல்லும் இஸ்லாமியர் அரபா குன்று அருகில் உள்ள அரபா மைதானத்தில் ஒன்றுகூடி இறைவனிடம் பாவமன்னிப்பு கேட்பர்.அன்றைய தினம் அரபா குன்று அருகில் அனைவரும் ஹஜ் காரியங்கள் செய்வதால் அது அரபா தினம் என்றழைக்க படுகிறது.
# அரபா குன்று

## அரபா மைதானம்

அரபா குன்றை சுற்றியுள்ள சமவெளியானது அரபா மைதானம் என்று அழைக்கப்படுகிறது. ஹஜ் செல்லும் இஸ்லாமியர் அரபா மைதானத்தில் ஒன்றுகூடி இறைவனிடம் பாவமன்னிப்பு கேட்பர்.அரபா மைதானத்தில் சூரிய அஸ்தமனத்திற்கு பின் சுருக்கப்பட்ட மக்ரிப் தொழுகை மற்றும் இஷா தொழுகைக்கு பின் அனைவரும் முஸ்தலிபா செல்வர்.
# பிர்லாபூர்

**பிர்லாபூர்** *(Birlapur)* என்பது இந்தியாவின் மேற்கு வங்காளம் மாநிலத்தில் உள்ள தெற்கு 24 பர்கனா மாவட்டத்தில் அமைந்துள்ள ஆலிப்பூர் சதார் உட்கோட்டத்தின் நடாக்காலி காவல்நிலையத்திற்கு உட்பட்ட பட்ச் பட்ச் I சிடி கட்டைடத்தொகுதியில் இருக்கும் ஒரு கணக்கெடுப்பில் உள்ள ஊர் ஆகும்.
# பிர்லாபூர்

## புவியியல் அமைப்பு

22.4358° வடக்கு 88.14729° கிழக்கு என்ற அடையாள ஆள்கூறுகளில் பிர்லாபூர் நகரம் பரவியுள்ளது.
# பிர்லாபூர்

## மக்கள் தொகையியல்

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி பிர்லாபூரின் மொத்த மக்கள் தொகை 22,078 ஆகும். இம்மக்கள் தொகையில் 52% பேர் அதாவது 11,542 பேர் ஆண்கள் மற்றும் 48% பேர் அதாவது 10536 பேர் பெண்கள் ஆவர். இம்மக்கள் தொகையில் ஆறுவயதிற்குக் குறைவான சிறுவர்கள் மொத்தம் 3004 பேர் ஆவர். பிர்லாபூரில் படிப்பறிவுள்ளவர்களின் மொத்த எண்ணிக்கை 14,829 பேர் ஆகும். 77.74 சதவீதத்திற்கு மேற்பட்டவர்கள் ஆறு வயதிற்கு மேற்பட்டவர்களாக இருந்தனர்.
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பிர்லாபூரின் மொத்த மக்கள் தொகை 19,830 ஆகும். இம்மக்கள் தொகையில் 55% பேர் ஆண்கள் மற்றும் 45% பேர் பெண்கள் ஆவர். பிர்லாபூரின் கல்வியறிவு சதவீதம் 61% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும்.
# பிர்லாபூர்

## வரலாறு

பிர்லாபூர் நகரம் எம்.பி பிர்லாவால் உருவாக்கப்பட்டது. வெவ்வேறுவகையான தொழிற்சாலைகள் பலவற்றை அவர் இங்கு நிறுவினார். இந்நகரம் பிர்லா சணல் ஆலைக்காக புகழ்பெற்ற நகரமாக விளங்குகிறது. இதுதவிர ஒரு கால்சியம் கார்பைட்டு தொழிற்சாலை, ஒருலினோனியம் தொழிற்சாலை, ஒருசணல் இழை தொழிற்சாலை மற்றும் வாகனச்சீராக்கித் தொழிற்சாலை போன்றவையும் இங்கு காணப்படுகின்றன. ஆங்கிலம் மற்றும் இந்தி வாயிலாக கற்பிக்கும் பிர்லாபூர் வித்யாலயா என்ற இருபாலர் உயர்நிலைப்பள்ளி ஒன்றும் நிரந்தரமான சந்தைப் பகுதி ஒன்றும் இங்கு இயங்குகிறது. தொழிற்சாலைகளில் மின்னுற்பத்தி நிலையங்கள் இருக்கின்றன. பெரும்பாலான தொழிலாளர்கள் அவர்கள் பணிபுரியும் தொழிற்சாலை கட்டிக்கொடுத்துள்ள குடியிருப்புகளில் வசிக்கின்றனர்.  
பல பிர்லா ஊழியர்கள் மற்றும் அவர்களின் குழந்தைகள் தங்கள் குழந்தை பருவத்தின் பெரும்பகுதியைக் கழித்த அமைதியான மற்றும் புனிதமான ஒரு நகர்ப்புற கிராமமாக இவ்வூர் உள்ளது.  
சமீபத்திய ஆண்டுகளில், நிதி நெருக்கடி காரணமாக பிர்லாபூரில் பெரும்பாலான தொழிற்சாலைகள் மூடப்படுகின்றன. எனினும், குழந்தைகளின் வாழ்வுக்கும் வளர்ச்சிக்கும் இவ்வூர் மிகச்சிறப்பான இடமாக விளங்குகிறது. இந்நகரின் செல்வாக்கிற்கும் மற்றும் வெற்றிகரமான எதிர்காலத்திற்கும் புதிய முதலீட்டாளர்களின் கண்பார்வை இந்நகருக்குத் தேவை.
# செர்சோ லியோனி

**செர்சியோ லியோனி** (*Sergio Leone*, இத்தாலிய ஒலிப்பு: *செர்ஜோ லெயோனெ*; 3 சனவரி 1929 &ndash; 30 ஏப்ரல் 1989) இத்தாலிய இயக்குநர், தயாரிப்பாளர் மற்றும் திரைக்கதை ஆசிரியராவார். "இசுப்பகட்டி வெசுட்டர்ன்" என அறியப்படும் திரைப்படப் பாணியை உருவாக்கிய பெருமை இவரைச் சாரும்.  
இவரது திரைப்படங்களில் மிகவும் அண்மைநிலைக் காட்சிகளும் தொலைதூரக் காட்சிகளும் அடுத்தடுத்து வைக்கப்படும். இவரது படைப்புக்களில் மலிவான வரலாற்றுப் படங்களான *தி லாஸ்ட் டேஸ் ஆஃப் பாம்ப்பி* (1959) , *தி கொலாசஸ் ஆப் ரோட்ஸ்* (1961), மேற்கத்திய பாணியில் கிளின்ட் ஈஸ்ட்வுட் நடித்த டாலர் முப்படங்களான *எ ஃபிஸ்ட்ஃபுல் ஒஃவ் டாலர்ஸ்* (1964), *ஃபார் அ ஃபியூ டாலர்ஸ் மோர்* (1965), *தி குட், தி பேட் அண்ட் தி அக்ளி* (1966) ஆகியவையும் *ஒன்ஸ் அப்பான் அ டைம் இன் த வெஸ்ட்* (1968), மெக்சிக்கோவின் புரட்சியாளன் சபாட்டா வாழ்வைத் தழுவிய *டக், யூ சக்கர்!* (1971) மற்றும் குற்ற நாடக காப்பியமான *ஒன்ஸ் அப்பான் அ டைம் இன் அமெரிக்கா* (1984) ஆகியனவும் அடங்கும்.
# செர்சோ லியோனி

## இயக்கிய திரைப்படங்கள்

| ஆண்டு | திரைப்படத்தின் பெயர் | ஆங்கிலம் | இத்தாலியம் | அழுகியத் தக்காளிகள் மதிப்பீடு |  |
| --- | --- | --- | --- | --- | --- |
| 1959 | தி லாஸ்ட் டேஸ் ஆப் பாம்பி | *The Last Days of Pompeii* | *Gli ultimi giorni di Pompei* |  |  |
| 1961 | தி கொலாசஸ் ஆப் ரோட்ஸ் | *The Colossus Of Rhodes* | *Il Colosso di Rodi* | 57% |  |
| 1964 | எ ஃபிஸ்ட்ஃபுல் ஒஃவ் டாலர்ஸ் | *A Fistful of Dollars* | *Per un pugno di dollari* | 98% |  |
| 1965 | ஃபார் அ ஃபியூ டாலர்ஸ் மோர் | *For a Few Dollars More* | *Per qualche dollaro in piu* | 94% |  |
| 1966 | தி குட், தி பேட் அண்ட் தி அக்ளி | *The Good, the Bad and the Ugly* | *Il buono, il brutto, il cattivo* | 97% |  |
| 1968 | ஒன்ஸ் அப்பான் அ டைம் இன் தி வெஸ்ட் | *Once Upon a Time in the West* | *C'era una volta il West* | 98% |  |
| 1971 | அ பிஸ்ட்புல் ஆப் டைனமைட் | *A Fistful of Dynamite* | *Giù la testa* | 90% |  |
| 1973 | மை நேம் இஸ் நோபடி | *My Name Is Nobody* | *Il mio nome è Nessuno* |  |  |
| 1984 | ஒன்ஸ் அப்பான் அ டைம் இன் அமெரிக்கா | *Once Upon a Time in America* | *C'era una volta in America* | 89% | } |
# அழுகிய தக்காளிகள்

**அழுகியத் தக்காளிகள்** (*Rotten Tomatoes*) திரைப்பட மதிப்புரைகளுக்காகவும் செய்திகளுக்காகவும் ஆகத்து 1998இல் துவங்கப்பட்ட வலைத்தளம் ஆகும்; இது பரவலாக திரைப்பட மதிப்புரைத் திரட்டி என அறியப்படுகின்றது. இத்தளத்தில் தற்போது தொலைக்காட்சி நிகழ்ச்சிகளும் இடம் பெறுகின்றன. மோசமான நாடகங்களை எதிர்த்து பார்வையாளர்கள் அழுகியத் தக்காளிகளை எறியும் வழக்கத்தை ஒட்டி இதன் பெயர் அமைந்துள்ளது. இதனை சென் டுயொங் துவக்கினார். இதன் உரிமை சனவரி 2010 முதல் பிக்ஸ்டெர் என்ற நிறுவனத்திற்கு மாறியது. 2011இல் இந்த நிறுவனத்தை வார்னர் புரோஸ். வாங்கியது.  
2007இலிருந்து இந்த வலைத்தளத்தின் தலைமை ஆசிரியராக *மாட் அட்சிட்டி* இருந்து வருகின்றார். இந்த வலைத்தளத்தின் உள்ளூர் பதிப்புக்கள் ஐக்கிய இராச்சியம், இந்தியா மற்றும் ஆத்திரேலியாவில் வெளியாகின்றன. 2009இன் துவக்கத்திலிருந்து செப்டம்பர் 2010 வரை இந்த வலைத்தளத்தின் உள்ளடக்கத்தையும் நிகழ்ச்சி நடத்துபவர்களையும் கொண்டு *கரண்ட் தொலைக்காட்சி*யில் வாரமொருமுறை *தி ராட்டன் டொமட்டோசு ஷோ* ஒளிபரப்பானது.
# அழுகிய தக்காளிகள்

## முதல் பத்து திரைப்படங்கள்

**''அழுகியத் தக்காளிகள்'' தளத்தின் "எக்காலத்தும் முதல் 100 திரைப்படங்களிலிருந்து" முதல் பத்து இடங்கள்**  
| 1 | *தி விசார்டு ஆப் ஆசு* | 1939 | 99% | 108 |  |
| --- | --- | --- | --- | --- | --- |
| 2 | *தி தேர்ட் மேன்* | 1949 | 100% | 76 |  |
| 3 | *சிட்டிசன் கேன்* | 1941 | 100% | 70 |  |
| 4 | *தி கேபினட் ஆப் டாக்டர் கேலிகரி* | 1920 | 100% | 48 |  |
| 5 | *ஆல் அபவுட் ஈவ்* | 1950 | 100% | 63 |  |
| 6 | *மாடர்ன் டைம்சு* | 1936 | 100% | 53 |  |
| 7 | *தி காட்பாதர்* | 1972 | 99% | 84 |  |
| 8 | *ஈ.டி. த எக்ஸ்ரா டெரஸ்ரியல்* | 1982 | 98% | 112 |  |
| 9 | *மெட்ரோபொலிஸ்* | 1927 | 99% | 115 |  |
| 10 | *சிங்கிங் இன் தி ரைன்* | 1952 | 100% | 48 | } |
<small>*தகுதிபெறும் திரைப்படங்கள் விமரிசகர்களிடமிருந்து குறைந்தது 40 மதிப்புரைகளைப் பெற்றிருக்க வேண்டும். தரமதிப்பீடு சரிக்கட்டப்பட்ட புள்ளிகளின் அடிப்படையிலானது. </small>
# உம்ரேது கராந்துலா வனவிலங்குகள் சரணாலயம்

**உம்ரேது கராந்துலா வனவிலங்குகள் சரணாலயம்** என்பது நாக்பூரில் இருந்து 58 கி.மீ. தொலைவில் உள்ள, வனவிலங்குகளுக்கான, குறிப்பாக புலிகளுக்கான ஒரு சரணாலயம் ஆகும். இங்கு உள்ள ஜெய் என்ற ஆண் புலி நாவேகான் நாகுசிரா புலிகள் சரணாலயத்திலிருந்து தன்னிச்சையாக இங்கு வந்ததாகும். இச்சரணாலயம் பல்வேறு உயிரினங்களின் இருப்பிடமாகத் திகழ்கிறது.  
இங்கு காண முடிகின்ற விலங்குகள், பறவைகளின் ஒரு சிறு பட்டியல்:  
**விலங்குகள்:**
- புலி (Tiger) (*Panthera tigris tigris*)
- காட்டெருது (Indian Gaur) (*Bos gaurus*)
- புள்ளிமான் (Spotted Deer) (*Axis axis*)
- சிறுகொம்புடைய மான் (Nilgai) (*Boselaphus tragocamelus*)
- நீண்ட வாலுடைய குரங்கு (Langur) (*Semnopithecus entellus*)
- காட்டுநாய் (Indian Wild Dog) (*Cuon alpinus*)  
**பறவைகள்:**
- வல்லுறு (Shikra) (*Accipiter badius*)
- கரும்பருந்து (Black Kite) (*Milvus migrans*)
- புள்ளிபுறா (Spotted Dove) (*Spilopelia chinensis*)
- நத்தை குத்தி நாரை (Open billed Stork) (*Anastomus oscitans*)
- செந்தார்க்கிளி (Rose Ringed Parakeet) (*Psittacula krameri*)
- பெரிய கிளி (Large/Alexandrine Parakeet) (''Psittacula eupatria')
- பஞ்சவர்ண கிளி (Blossom/Plum Headed Parakeet) (*Psittacula cyanocephala*)
- சாம்பல் இருவாயன் (Grey Hornbill) (*Ocyceros birostris*)
- படுக்கைக் குருவி (Indian Nightjar) (*Caprimulgus asiaticus*)
- வெண்மார்பு மீன்கொத்தி (Whitethroated Kingfisher) (*Halcyon smyrnensis*)
- பனங்காடை காடை (Indian Roller) (* Coracias benghalensis*)
- மயில் (Indian Peafowl) (*Pavo cristatus*)
- கரிச்சான் குருவி (Black Drongo ) (*Dicrurus macrocercus*)
- நாகணவாய் (Indian Myna) (*Acridotheres tristis*)
# கிளாடு சேனன்

**கிளாடு எல்வுடு சேனன்** (, ஏப்பிரல் 30, 1916 – பெப்ருவரி 24, 2001) ஒரு அமெரிக்கக் கணிதவியலாளர், மின் பொறியாளர், மறையீட்டியலாளர் ஆவார். இவர் *தகவல் கோட்பாட்டின் தந்தை* என்று அழைக்கப்படுகிறார்.
# கிளாடு சேனன்

## பெற்ற சிறப்புகள்

- ஐக்கிய அமெரிக்கக் கட்டடப் பொறியாளர் சமூகத்தினரால் வழங்கப்படும் ஆல்பிரடு நோபல் பரிசு (1939)
- மோரிஸ் லீப்மன் நினைவுப் பரிசு (1949)
- யேல் பல்கலைக்கழகத்திலிருந்து அறிவியலில் முதுகலைப்பட்டம் (1954)
- சுடுவர்ட்டு பாலண்டைன் பதக்கம், பிராங்கிளின் நிறுவனம் (1955)
- ஆராய்ச்சிக் கூட்டிணைய விருது (1956)
- மிச்சிகன் பல்கலைக்கழகத்தின் மதிப்புறு முனைவர் பட்டம் (1961)
- இரைசு பல்கலைக்கழகத்தின் கவுரவப் பதக்கம் (1962)
- பிரின்சுடன் பல்கலைக்கழகத்தின் மதிப்புறு முனைவர் பட்டம் (1962)
- மார்வின் கெல்லி விருது (1962)
- எடின்பரோ பல்கலைக்கழத்தின் மதிப்புறு முனைவர் பட்டம் (1964)
- பிட்சுபர்கு பல்கலைக்கழகத்தின் மதிப்புறு முனைவர் பட்டம் (1964)
- மின்சாரம் மற்றும் மின்துகளகப் பொறியியலாளர்கள் நிறுவனத்தின் கவுரவப் பதக்கம் (1966)
- ஐக்கிய அமெரிக்க நாட்டின் அறிவியல் பதக்கம் (1966)
- தங்கத்தட்டு விருது (1967)
# அபாயா

**அபாயா** (*abaya*) என்பது ஒரு “தளர்த்தியான மேலங்கி” (பேச்சு முறையிலும், பொதுவாகவும் அபாயா,குறிப்பாக இலக்கண அரபு:عباءة, *அபாஅ,* பன்மை:عبايات, *அபாயத்*, عباءات *அபாஅத்*), சிலவேளை அபாயா எனப்படுவது எளிமையானதும், தளர்த்தியானதுமான மேலங்கியாகும். முக்கியமாக ஒரு பிரத்தியேக ஆடை, வட ஆபிரிக்கா, அரேபிய தீபகற்ப நாடுகள் உள்ளடங்களாக உலகளாவிய முஸ்லிம் பெண்களால் அணியப்படுகிறது. மரபு ரீதியாக அபாயத் கறுப்பு நிறத்திலும், தோற்புயம் முதல் கரண்டைக்கால் வரை நீளமானதாகவும் இருக்கும். அபாயாவானது முகம், மனிக்கட்டுக்கை, பாதம் தவிர்ந்த முழு உடலையும் மறைக்கக்கூடியது. அது நிகாபுடனும் அணியப்படக்கூடியது, நிகாப், கண்களைத்தவிர முகத்தை மறைக்கும் முகத்திரை. சில பெண்கள் நீளமான கறுப்புக் கையுறைகளையும் அணிவதால் அவர்களுடைய கைகளும் மறைக்கப்படும்.  
இந்தோனேசியா, மலேசியா பெண்கள் அணியும் மரபு ரீதியான ஆடை "கெபாயா" எனப்படுவதும் அபாயாவாகும்.
# அபாயா

## அடிப்படைக் காரணம்

குர்ஆனில் ஒரு வசனம் "ஓ நபியே, உங்கள் மனைவிமாருக்கும், மகள்மாருக்கும், நம்பிக்கை கொண்ட பெண்களுக்கும் அவர்கள் தங்கள் முந்தானைகளை தங்கள் மீது தொங்கவிட்டுக் கொள்ளுமாறு கூறுவீராக. அவர்கள் கண்ணியமானவர்கள் என அறியப்பட்டு நோவினை செய்யப்படாமலிருக்க இதுவே சுலபமான வழியாகும்." குர்ஆன் 33:59 (அஹ்மத் அலியினால் மொழிபெயர்க்கப்பட்டது), இது அபாயா அணிவதற்கான வாதமாகக் கொள்ளப்படுகிறது.  
அபாயாவானது பெரும்பான்மையாக முஸ்லிம்கள் வாழும் நாடுகளில் பொதுவான ஆடையாகும். உடம்பின் முகம், கை தவிர ஏனைய யாவும் அவ்ரத் ஆகும். (அவ்ரத்: இரத்த உறவு, திருமண உறவு அல்லாத ஆண்களிடமிருந்து மறைக்கும் உடம்பின் பகுதி).
# அபாயா

## நாடுகள்

முஸ்லிம்கள் அதிகமாக வாழும் அரபு நாடுகள் இந்தோனேசியா, பாகிஸ்தான் போன்ற நாடுகளில் எல்லோராலும் அணியப்படுவது இல்லை. 1979 இல் ஈரானில் இஸ்லாமிய ஆட்சி வந்ததன் பின் பெண்கள் உடலையும், தலையையும் மறைக்க வேண்டியேற்பட்டது. "Chador" எனும் ஓர் ஆடையே அவர்களால் அணியப்பட்டது, இது முகத்தை மறைக்காது என்றாலும் ஒரு சிறிய எண்ணிக்கையிலான மக்களாகவே காணப்பட்டார்கள். ஏனைய பெண்கள் வர்ணங்களாக வித்தியாசமாக அணிவார்கள்.
# அபாயா

## நாடுகள்

### மத்திய கிழக்கு

சவுதி அரேபியாவில், பெண்கள் பொது இடங்களில் தங்களை முழுமையாக மறைத்துக்கொள்வது அவசியமாகும். தெற்காசியாவில் இதற்கு சமமான ஆடை புரூக்கா ஆகும்.
# அபாயா

## நவீனங்கள்

அபாயா வெவ்வேறு பெயர்களால் அழைக்கப்பட்டாலும் நோக்கம் ஒன்று, அது மறைப்பது தான். தற்கால மாதிர்கள் பொதுவாக caftans (caftans: crepe, பட்டு, மென்பட்டு போன்ற பாரமில்லாத விழுந்து நிற்கக்கூடிய துணிகளில் இருந்து வெட்டப்படுவது). ஏனைய அபாயா நவீனங்கள் முன் திறந்த மற்றும் முன் மூடிய அபாயா எனப்படும். இது இடத்திற்கிடம் வேறுபடுகின்றது: சில அபாயத் கறுப்புத் துணி மீது தையல் வேலைகள் கொண்டவை அதேவேளை ஏனையவை பிரகாசமான நிறமுடைய மற்றும் வெவ்வேறு வடிவங்களிலாலான கலைப்படைப்புகள் கொண்டவை.
# கும்பகோணம் வராகப்பெருமாள் கோயில்

**கும்பகோணம் வராகப்பெருமாள் கோயில்** (Varahaperumal Temple, Kumbakonam) தமிழகத்தில், தஞ்சாவூர் மாவட்டத்திலுள்ள கும்பகோணத்தின் மையப்பகுதியில் அருள்மிகு சக்கரபாணி திருக்கோயிலுக்கு தென்மேற்கில், ஆதிகும்பேஸ்வரர் ஆலயத்திற்கு மிக அருகில் அமைந்த மிகப் பழமையான ஆலயம். இதன் அருகிலேயே வராக விநாயகராகிய கரும்பாயிரம் பிள்ளையார் கோவிலும் உள்ளது.
# கும்பகோணம் வராகப்பெருமாள் கோயில்

## தல வரலாறு

வராகத்தின் (பன்றி) முகத்தோடு விளங்குவதால் வராகப்பெருமாள் என்ற பெயர் பெற்றார். வைகுண்டத்தில் திருமாலை தருசிக்க தேவர்கள் வந்தபோது ஜயன், விஜயன் என்ற துவாரபாலகர்கள் திருமாலை தரிசிக்க அனுமதிக்கவில்லை. வாயிலில் அமர்ந்து தியானித்து திருமாலை வேண்டினர். திருமாலும் காட்சி தந்து அருளினார். தங்களுக்கு தடையாக இருந்த துவாரபாலகர்களுக்கு பூமியில் அரக்கர்களாக பிறக்க சாபமிட்டனர். அதிர்ந்து போன துவாரபாலகர்கள் திருமாலை வேண்டி சாபம் கொடுத்தது கொடுத்ததுதான். பூலோகம் செல்லுங்கள், தக்க தருணத்தில் தாமே சாப விமோசனம் அளிப்பதாக கூறி அனுப்பினார். ஹிரண்யட்சன், ஹிரண்யாகசிபு என்ற பெயருடன் பூலோகம் சென்ற அரக்கர்கள், கடும் தவம் செய்து பூமியை பாதாளாத்துக்கு கொண்டு சென்றார்கள். இக்கொடிய செயலைக் கண்ட வானவர்கள் பூமியின் இயக்கம் தடைபடக் கூடாது என்பதற்காக வைகுண்டத்தில் திருமாலை வணங்கி நிகழ்ந்ததைக் கூறிக் காப்பாற்றும்படி வேண்டினர். அசுரனால் கவரப்பெற்ற பூமியை வெளிக்கொணர வராக (பன்றி) உருவெடுத்து பாதாளம் புகுந்து அவ்வசுரனுடன் போர் புரிந்தார். ஒரு கொம்பினால் அவனை அழித்துச் சுற்றத்தாரையும் அழித்தார். மற்றொரு கொம்பினால் பூமியைத் தாங்கிக்கொண்டு மேலே வந்து பூமியை முன்போல் நிலைபெறச் செய்தார். பூமியைத் தோண்டி வெளிக்கொணர்ந்து நிலை பெறச்செய்ததைப் புலப்படுத்த பூமிதேவி தமது இடது மடியிலேயே வீற்றிருக்கும் நிலையில் மாசி மாதம் பௌர்ணமியுடன் கூடிய மக நட்சத்திரம் கூடிய மகாமகத்தன்று புண்ணிய தீர்த்தமான வராக குளக்கரையின் மேலே எழுந்தருளினார். இக்கோயிலின் முக்கிய திருவிழா 12 கருடசேவையாகும். இந்த இடமே வராகபெருமாள் ஆலயம். இது பவிஷ்யோத்ர புராணத்தில் கூறப்பட்டுள்ளது. இவ்வாலயத்தில் வராக பெருமாள், கருடாழ்வார், விஷ்வக்சேனர், நிகமாந்த மகாதேசிகர் ஆகியோர் சந்நிதிகள் உள்ளன.
# கும்பகோணம் வராகப்பெருமாள் கோயில்

## மூலவர், தாயார்

இக்கோயிலில் உள்ள மூலவர் ஆதிவராகப்பெருமாள் ஆவார். தாயார் பூமிதேவி (அம்புஜவல்லி)
# கும்பகோணம் வராகப்பெருமாள் கோயில்

## தீர்த்தம்

வராக தீர்த்தம்
# கும்பகோணம் வராகப்பெருமாள் கோயில்

## தீர்த்தவாரி

50 ஆண்டுகளுக்குப் பின் இக்கோயிலின் வராகக் குளத்தில் 19 பிப்ரவரி 2019 அன்று தீர்த்தவாரி நடைபெற்றது.
# கும்பகோணம் வராகப்பெருமாள் கோயில்

## 12 கருட சேவை

கும்பகோணத்தில் சித்திரை மாதம் வளர்பிறையில் அமாவாசைக்கு அடுத்து வருகின்ற 3ஆவது திதியான அட்சய திருதியையில் காலையில் இவ்விழா கொண்டாடப்பெறுகிறது. கும்பகோணத்திலுள்ள சார்ங்கபாணி, சக்கரபாணி, இராமஸ்வாமி, ராஜகோபாலஸ்வாமி, வராகப்பெருமாள், வெங்கட்ராயர் அக்ரகாரம் பட்டாபிராமர், மல்லுக தெரு சந்தான கோபாலகிருஷ்ணன், நவநீதகிருஷ்ணன், புளியஞ்சேரி வேணுகோபால சுவாமி, மேலக்காவேரி வரதராஜப்பெருமாள், நவநீதகிருஷ்ணன், சோலையப்பன் தெரு ராமசுவாமி ஆகிய 12 வைணவ கோயில்களைச் சேர்ந்த உற்சவப் பெருமாள் சுவாமிகள் கருட வாகனத்தில் புறப்பட்டு பெரிய கடைத் தெருவில் ஒரே இடத்தில் எழுந்தருளுகின்றனர்.
# கும்பகோணம் வராகப்பெருமாள் கோயில்

## குடமுழுக்கு

2016 மகாமகத்தை முன்னிட்டு அக்டோபர் 26, 2015இல் இக்கோயிலில் குடமுழுக்கு நடைபெற்றது.
# சூரசேனம்

நாடுகளில் சூரசேனம்]]  
**சௌரசேனம்** அல்லது **சூரசேனம்** (**Sourasena**, **Çūrasena**) (சமஸ்கிருதம்:शूरसेन}}, ) பண்டைய இந்தியாவின் தற்கால விரஜ மொழி பேசும் உத்திரப் பிரதேச பகுதியில் அமைந்த நாடாகும்.
பௌத்த சமய *அங்குத்தர நியாயம்* எனும் நூலிலின் படி, இராமாயண இதிகாசத்தில், கி மு 1000-இல் இருந்த மகாஜனபத நாடுகளில் ஒன்றாக சூரசேன நாடு குறிப்பிடப்பட்டுள்ளது. கி மு ஏழாம் நூற்றாண்டில் சூரசேன நாடு வலிமை மிக்க பதினாறு மகாஜனபத நாடுகளில் ஒன்றாக விளங்கியது. பண்டைய கிரேக்க வரலாற்று ஆசிரியர்கள் இந்நாட்டை **சௌரசேனி** என்றும், அதன் தலைநகரத்தை **மதுரா** என்றும் குறிப்பிட்டுள்ளனர்.  
சூரசேனம் அல்லது சௌசேனம் எனும் யாதவ நாடுகளில் ஒன்றாகும். பண்டைய புராண கால இந்தியாவின், தற்கால விரஜ மொழி பேசும் உத்தரப் பிரதேசத்தின், மதுரா பகுதியாகும். சூரசேன நாட்டைக் குறித்தான செய்திகள், பாகவத புராணம் மற்றும் மகாபாரதத்தில் உள்ளது. சூரசேன நாட்டின் மன்னர் உக்கிரசேனரை கம்சன் சிறையில் அடைத்து நாட்டை ஆண்டான்.
# சூரசேனம்

## சொல்லிலக்கணம்

சூரசேனம் என்ற சொல்லிற்குத் தரப்பட்ட பல்வேறு விளக்கங்களில், சந்திர குல மன்னர் யயாதியின் மூத்த மகன் யதுவின் வழித்தோண்றல்களான யாதவ குலத்தின் பல கிளைப் பிரிவுகளில் சூரசேனிகள் என்பவர்கள், சூரசேனம் நாட்டை நிறுவினர்.  
சூரசேன நாட்டின் தலைநகரான மதுராவின் சிறையில் கிருஷ்ணர் பிறந்து, பின் இந்நாட்டை சில ஆண்டுகள் ஆண்டு, பின்னர் துவாரகை நகரை புதிதாகக் கட்டி ஆண்டார்.  
சூரசேனிகள் போன்று யாதவ குலத்தில் விருஷ்ணிகள், சேதிகள், விதர்பர்கள், குகுரர்கள், போஜர்கள், அந்தகர்கள், குந்திகள் எனப் பல உட்பிரிவுகள் தோண்றியது. கிருஷ்ணர் மற்றும் பலராமன் யது குலத்தின் விருஷ்ணி குலப் பிரிவினர் ஆவர்.
# சூரசேனம்

## வரலாறு

மகாபாரதம் மற்றும் புராணங்களின் படி, சூரசேனம் எனும் நாடு தற்கால மதுராவையும், அதனைச் சுற்றியுள்ள பகுதிகளை ஆண்ட யாதவர்களின் உட் பிரிவினர்கள் ஆண்டனர். அவர்களில் குறிப்பிடத்தக்கவர்கள் விருஷ்ணிகள் ஆவர். மதுராவை தலைநகராக கொண்ட அவந்தி நாட்டின் மன்னன் சூரசேனரின் ஆட்சிக் காலத்தில், கௌதம புத்தரின் முதன்மைச் சீடர்களில் ஒருவரான காத்தியாயனர், அவந்தி நாட்டில் பௌத்த சமயத்தை பரப்பினார் என பௌத்த சாத்திரங்கள் கூறுகிறது.
# சூரசேனம்

## இதனையும் காண்க

- மகாஜனபதம்
- ஜனபதங்கள்
# சென்னையின் வரலாறு

**சென்னை** (*Chennai*) என்பது இந்தியாவிலுள்ள தமிழ்நாட்டின் தலைநகராகும். இந்நகரம் முதலில் *மதராசு* என அழைக்கப்பட்டது. இது இந்தியாவின் நான்காவது மிகப்பெரிய நகரமாகும். இது வங்கக்கடலோரம் அமைந்துள்ளது. 2014 ஆம் ஆண்டின் மக்கள் தொகைக் கணக்கெடுப்பின்படி 8.9 மில்லியன் மக்கள் தொகை உடையது. இது 400 ஆண்டுகள் பழமையான நகரம் ஆகும். இது உலகிலேயே 31 ஆவது பெரிய பெருநகரப் பகுதி ஆகும்.
# சென்னையின் வரலாறு

## தென்னிந்தியாவின் பண்டைய பகுதி

நெல்லூரிலுள்ள பெண்ணையாறு மற்றும் கடலூர் பெண்ணையாறு நதிகள் இடையே, தொண்டை மண்டலத்தில் சென்னை பகுதி அமைந்திருந்தது. முற்காலத்தில் தொண்டை மண்டலத்தின் தலைநகராக காஞ்சிபுரம் இருந்தது. பொ.ஊ. முதலாம் நூற்றாண்டில் தொண்டை மண்டலம் துவக்க கால சோழர்களால் ஆளப்பட்டது. காஞ்சிபுரம் தொண்டை மண்டலத்தின் மலைநகராக இருந்தது. மதராசின் அசல் பெயர் புலியூர் கோட்டம் ஆகும். கி.பி. இரண்டாம் நூற்றாண்டில் தொண்டை மண்டலம் சோழ வம்சத்தின் பிரதிநிதியாக இருந்த தொண்டைமான் இளந்திரையனால் காஞ்சிபுரத்தில் இருந்து ஆட்சி செய்யப்பட்டது. "சென்னை" என்ற நவீன நகரம், செயிண்ட் ஜார்ஜ் கோட்டையில் பிரித்தானியர் குடியேற்றத்திலிருந்தும், செயிண்ட் ஜார்ஜ் கோட்டையைச் சுற்றி இருந்த ஏராளமான பூர்வீக கிராமங்கள் மற்றும் ஐரோப்பிய குடியிருப்புகள் மதராஸ் நகரத்துடன் இணைத்ததன் மூலமும் உருவானது. அசல் மதராசு நகரத்தின் பெரும்பகுதி ஐரோப்பியர்களால் கட்டப்பட்டு குடியேறப்பட்டது என்றாலும், அதனுடன் பின்னர் இணைக்கப்பட்ட சுற்றியுள்ள பகுதிகளில் 2000 ஆண்டுகளுக்கும் மேலாக இருந்து வரும் திருவான்மியூர், திருவொற்றியூர் மற்றும் திருமயிலை மூவர்களின் (நாயன்மார்) தேவாரத்தில் குறிப்பிடப்பட்டிருக்கையில், திருவல்லிக்கேணி ஆழ்வார்களின் நாலாயிரத் திவ்வியப் பிரபந்தத்தில் குறிப்பிடப்பட்டுள்ளன.
# சென்னையின் வரலாறு

## சோழர் பல்லவர் காலம்

இளந்திரையனுக்குப் பிறகு, இந்தப் பகுதி சோழ இளவரசர் இளம் கிள்ளியால் ஆளப்பட்டது. தொண்டைமண்டலத்தின் மீதான சோழர்களின் ஆக்கிரமிப்பானது வடக்கில் உள்ள ஆந்திர சாதவாகன மன்னர் இரண்டாம் புலுமாயியின் படையெடுப்புகளால் முடிவுக்கு வந்தது. அவர்கள் காஞ்சிபுரம் பகுதியை ஆள தலைவர்களை நியமித்தனர். காஞ்சிபுரத்திலிருந்து ஆட்சி செய்த ஆட்சியாளராகக் கருதப்படும் பாப்பசாமி, 3 ஆம் நூற்றாண்டின் தொடக்கத்தில் சாதவாகனப் பேரரசின் கீழ் காஞ்சிபுரத்தில் (சுற்றுப்புறப் பகுதியின்) ஒரு ஆட்சியாளராக இருந்தார். அதுவரை வெறும் ஆளுநர்களாக இருந்த பல்லவர்கள், பின்னர் காஞ்சிபுரம் மற்றும் அதன் சுற்றியுள்ள பகுதிகளின் சுதந்திர ஆட்சியாளர்களாக மாறினர்.  
பல்லவர்கள் 3 ஆம் நூற்றாண்டின் தொடக்கத்திலிருந்து 9 ஆம் நூற்றாண்டின் இறுதி வரை இந்தப் பகுதியை ஆட்சி செய்தனர். இந்தப் பகுதி களப்பிரர்களின் கீழ் சில தசாப்தங்கள் இருந்ததைத் தவிர. பல்லவர்களே அக்காலகட்டத்தில் ஆண்டுவந்தனர். பல்லவர்கள் சுமார் 879 ஆம் ஆண்டில் ஆதித்த சோழனால் தோற்கடிக்கப்பட்டனர். அதன்பிறகு மேலும் இந்தப் பகுதி சோழ ஆட்சியின் கீழ் கொண்டுவரப்பட்டது. 1264 ஆம் ஆண்டில் சோழ மேலாதிக்கத்திற்கு முற்றுப்புள்ளி வைத்து சடையவர்மன் சுந்தரபாண்டியன் இப்பகுதி பாண்டியர் ஆட்சியின் கீழ் கொண்டுவந்தார்.
# சென்னையின் வரலாறு

## சென்னையின் தோற்றம்

கூவம் ஆறு வங்கக் கடலோடு கலக்குமிடத்தில் இருந்த மதராசபட்டிணம் கிராமத்தை 1639 இல் கிழக்கிந்திய கம்பெனி விலைக்கு வாங்கியது. அடுத்த ஐந்து ஆண்டுகளில் புனித ஜார்ஜ் கோட்டையைக் கட்டினர். பிரித்தானியர் குடியேற்றம் காரணமாகவும், அதன் பின்னர் பல கிராமங்களை இணைத்து செய்யப்பட்ட விரிவாக்கம் மற்றும் புனித ஜார்ஜ் கோட்டையைச் சுற்றி குடியேறிய ஐரோப்பியர்களின் காரணமாகவும் நவீன "சென்னை" நகரம் உருவானது. ஐரோப்பியர்களால் சென்னை நகரின் பெரும்பாலான பகுதி கட்டப்பட்டிருந்தாலும், இதனைச் சுற்றியுள்ள பகுதியிகளில் பின்னர் செய்யப்பட்ட விரிவாக்கதில், ஆயிரம் ஆண்டுகளுக்கும் மேலாக இருக்கும் திருவான்மியூர் திருவொற்றியூர், திருவல்லிக்கேணி, மயிலாப்பூர் கோயில்கள் இணைக்கப்பட்டன.
# சென்னையின் வரலாறு

## மதராஸ்-சென்னை

மெட்ராஸ் என்ற பெயரும் சென்னை என்ற பெயரும் மதராசப்பட்டினம், சென்னப்பட்டினம் என்ற இரண்டு ஊர்களின் பெயரில் இருந்துதான் தோன்றியது எனப் பரவலாக நம்பப்படுகின்றது. கிழக்கிந்திய கம்பெனி தாங்கள் குடியமர்வதற்காகத் தேர்வு செய்த இடத்தில் சென்னப்பட்டினம், மதராஸப்பட்டினம் என்ற இரண்டு கிராமங்கள் இருந்துள்ளன. இந்த இரண்டு ஊர்களின் இணைப்பில் உருவான நிலப்பரப்பே தற்காலத்தில் சென்னை என்று அழைக்கப்படுகிறது. கிருஷ்ணகிரி மாவட்டம் பெண்ணேஸ்வர மடம் என்னும் ஊரில் பொ.ஊ. 1367 சூலை 21 இல் வெட்டப்பட்ட ஒரு பாறைக் கல்வெட்டில் சென்னையில் கடற்கரையை ஒட்டி இன்றும் அதே பெயரில் உள்ள பல இடங்கள் வரிசைப்படுத்தப்பட்டுள்ளன அதில் *மாதரசன்பட்டணம்* என்ற பெயரும் குறிப்பிடப்பட்டுள்ளது.
# சென்னையின் வரலாறு

## சென்னை யாருக்கு

இந்திய விடுதலைக்குப் பிறகு தெலுங்கர்கள் தங்களுக்குக்கென்று தனி மாநிலம் கோரி போராட்டத்தில் ஈடுபட்டனர். இதனையடுத்து சவகர்லால் நேரு ஆந்திர மாநிலம் உருவாக்கப்படும் என்று அறிவித்தார். ஆனால் அந்த மாநிலத்துக்கு தலைநகர் எது என்று அறிவிக்கவில்லை. இதை வாய்பாக கொண்ட தெலுங்கர்கள் மதராஸ் மனதே என்று முழங்கினர். இதனையடுத்து, சென்னை இரு மாநிலங்களுக்கும் தலைநகராக இருக்கவேண்டும், மத்திய அரசின் ஒன்றியப் பிரதேசமாக இருக்கவேண்டும் என்று பலவேறுவிதமான பரிந்துரைகள் வைக்கப்பட்டன. இதற்கு தமிழர் தரப்பில் கடும் எதிர்ப்புகள் உண்டாயின. இதனையடுத்து 1953 இல் சென்னை மாநகராட்சியின் சிறப்புக் கூட்டத்தில் சென்னை தமிழகத்துக்கே உரியது என தீர்மானம் நிறைவேற்றப்பட்டது. முதலமைச்சர் இராசாசி சென்னையை ஆந்திரத்தின் தற்காலிக தலைநகராக அனுமதித்தால் முதல்வர் பதவியில் இருந்து விலகுவமாக மத்திய அரசுக்கு அழுத்தம் கொடுத்தார். தமிழகத்தின் எதிர்ப்பைக் கண்ட இந்திய அரசு தன் முடிவை மாற்றிக்கொண்டது. 1953 அக்டோபர் முதல் நாளன்று உருவாக்கப்பட்ட ஆந்திர மாநிலத்தின் தலைதகராக கர்னூல் அறிவிக்கப்பட்டது. இதனால் சென்னை தமிழ்நாட்டுக்கு தக்கவைக்கப்பட்டது.
# சென்னையின் வரலாறு

## பெயர் மாற்றம்

மெட்ராஸ் என்ற பெயரை சென்னை என்று மாற்றவேண்டும் என்ற கோரிக்கை தமிழகத்தில் நீண்டகாலம் இருந்துவந்தது. இதனையடுத்து 1996 ஆண்டு அப்போதைய முதலமைச்சரான மு. கருணாநிதியால் மெட்ராஸ் என்ற பெயரானது சென்னை என்று மாற்றப்பட்டது.
# ஆள் எடுத்துச் செல்லக்கூடிய வான்காப்பு முறைமை

ஏவுகணை மனிதன் தோள்பட்டையில் வைத்து விமானத்தை நோக்கி ஏவுதல்]]  
**ஆள் எடுத்துச் செல்லக்கூடிய வான்காப்பு முறைமை** (*MANPADS*)-(*ஆ.எ.செ.வா.மு*) என்பது எளிதாக தூக்கிச் செல்லக்கூடிய தரையிலிருந்து ஆகாயவிமானங்களை தாக்க வல்லது. பொதுவாக மனிதன் தோட்பட்டையில் வைத்து விமானத்தை நோக்கி ஏவுவது ஆகும். இது ஒரு மனிதனோ அல்லது ஒரு குழுவினரோ சேர்ந்து ஏவுகின்றனர். இரண்டாம் உலகப்போர் முடிந்த பிறகு அமெரிக்கர்கள் இது போன்று ஒரு ஆயுதம் வேண்டும் என எண்ணினார்கள். இதன் விளைவாக 1967-ம் ஆண்டு முதல் தோட்பட்டையில் வைத்து விமானத்தை நோக்கி ஏவும் ஏவுகணை விண்ணில் பறந்தது.  
இந்த வகை ஏவுகணைகள் இலகுவாக எடுத்துச் செல்லும் வகையில் வடிவமைக்கப்படுகிறது. பொதுவாக இதன் எடை 15-18 *கிலோ* வரை இருக்கக்கூடும். இந்த ஏவுகணை ஒரு உருளைவடிவ ஏவும் கருவியினுள் ( launcher ) ஏவப்படுகிறது. இந்த ஏவும் கருவி சுமார் ஐந்து அடி நீளமும் மூன்று அங்குலம் விட்டமும் கொண்டது. இந்தக் கருவி ஒரு மின்கொள்கலன் மற்றும் *மோட்டார்* உதவிக் கொண்டு ஏவுகணையை ஏவும்.  
இவற்றை இயக்குவது சுலபம். சிறிது பயிற்சி எடுத்துக்கொண்டால் போதும். மேலும் இதன் விலையும் ஒரு சில லட்சங்களே. இதன் காரணமாகத் தான் தீவிரவாதிகள் இதனைப் பெரிதும் பயன்படுத்துகின்றனர். உலக அளவில் 5,00,000 முதல் 7,50,000 இந்த வகை ஏவுகணைகள் இருக்கும் என எதிர்பார்க்கப்படுகிறது.  
ஒவ்வொரு நாடும் அதன் பாதுகாப்பிற்காக இந்த வகை ஏவுகணைகளைச் செய்தன. ஆனால் பல்வேறு காரணங்களால் இன்று அரசாங்கம் அல்லாத பல தீவிரவாத அமைப்புகளிடம் இது உள்ளது.
# காம்போஜர்கள்

சேர்ந்த இந்தியாவின் வடமேற்கு எல்லையில் அமைந்த காம்போஜ நாடு]]
ஒன்றான காம்போஜ நாடு]]
இராணியின் சிலை, கிபி முதல் நூற்றாண்டு, அரசு அருங்காட்சியகம், மதுரா]]  
**காம்போஜர்கள்** (Kambojas) எனும் இனக் குழுக்கள் குறித்து இந்தியாவின் இரும்புக் காலத்தவர்கள் என பண்டைய சமசுகிருதம் மற்றும் பாளி இலக்கியங்களில் குறிப்பிட்டுள்ளது. காம்போஜர்கள் ஆண்ட **காம்போஜம்** எனும் நாடு, காந்தாரதேசத்திற்கு அருகே அமைந்தது. காம்போஜம் 16 மகாஜனபத நாடுகளில் ஒன்றாகும்.  
பண்டைய இந்தியாவின் வடமேற்கு பகுதியின் தற்கால கிழக்கு ஆப்கானிஸ்தானத்தில் உள்ள காம்போஜ நாட்டினர் குதிரை வளர்ப்புக் கலையிலும்; குதிரையேற்றப் பயிற்சியிலும் வல்லவர்கள். அஸ்வம் எனும் குதிரையை காம்போஜர்கள் பேணியதால், பண்டைய காம்போஜர்களை அஸ்வகர்கள் என அழைத்தனர். போர்களில் காம்போஜர்களின் குதிரைப்படை திறம்பட செயல்பட்டது.
# காம்போஜர்கள்

## வரலாறு

பண்டைய காம்போஜர்கள் இந்தோ-ஈரானிய இனக்குழுக்கள் ஆவர். "கி பி முதல் மற்றும் இரண்டாம் நூற்றாண்டில் வடமேற்கு இந்தியாவை கைப்பற்றிய இந்தோ-ஈரானியர்களான சசானியர்கள் மற்றும் பார்த்தியர்களின் வழித்தோண்றல்களே காம்போஜர்கள் ஆவார்" இவர்கள் ஆண்ட நாட்டை காம்போஜம் என்பர்.  
சில வரலாற்று ஆய்வாளர்கள் காம்போஜர்களை இந்தோ-ஆரியர்கள் எனக் குறிப்பர். சகர் அரச மரபிலிருந்து தோண்றியவர்களே காம்போஜர்கள் எனக் கூறுகின்றனர்.
# காம்போஜர்கள்

## காம்போஜர்கள் ஆண்ட பகுதிகள்

பௌத்த நூல்கள், காம்போஜம், 16 மகாஜனபத நாடுகளில் ஒன்றாக கூறுகிறது.  
கௌடில்யரின் அர்த்தசாஸ்திரம் எனும் நூல் மற்றும் அசோகரின் கல்வெட்டு எண் XIII-இல் காம்போஜம் ஒரு குடியரசு நாடு எனக் குறித்துள்ளது. பாணினியின் செய்யுட்களில் காம்போஜம், ஒரு சத்திரிய முடியாட்சி நாடு எனிலும், அமைச்சரவையின் அறிவுரைகளின் படி ஆட்சி செய்யும் மன்னனை கொண்டது என்று கூறுகிறது.
# காம்போஜர்கள்

## காம்போஜர் - அலெக்சாண்டர் பிணக்கு

அலெக்சாண்டர் பாரசீகத்தின் அகாமனிசியப் பேரரசை வென்ற பின், வட இந்தியாவின் பஞ்சாபை ஆண்டு வந்த மன்னர் போரசை வெற்றி கொள்ள, ஆப்கானிஸ்தானத்தை கடந்து வரும் வழியில் காம்போஜர்களுக்கும், அலெக்சாண்டரின் படையினருக்கும் பிணக்கு உண்டானது.
# காம்போஜர்கள்

## இந்தியாவில் குடியேற்றம்

கி மு இரண்டாம் மற்றும் முதல் நூற்றாண்டுகளில் காம்போஜர்கள், வடக்கு ஆப்கானிஸ்தானிலிருந்து, சகர்கள் மற்றும் யவனர்களுடன், பண்டைய இந்தியாவின் சிந்து, சௌராஷ்டிரம், மால்வா, இராஜஸ்தான், பஞ்சாப், சூரசேனம் போன்ற பகுதிகளில் நிரந்தரமாக குடியேறி, தென்மேற்கு மற்றும் மேற்கு இந்தியாவில் தன்னாட்சி மிக்க நாடுகளை அமைத்துக் கொண்டனர். இவ்வினத்தின் வழித்தோண்றல் பின்னர் கௌடப் பேரரசு, பாலப் பேரரசுகளை வென்று, வங்காளத்தில் காம்போஜ-பாலப் பேரரசை நிறுவினர்.
இறுதி காம்போஜ-பாலப் பேரரசு முதலாம் இராசேந்திர சோழானால் 11-ஆம் நூற்றாண்டில் வெல்லப்பட்டது.
# காம்போஜர்கள்

## இதிகாசக் குறிப்புகள்

மகாபாரத இதிகாசத்தில் சகர்கள், யவனர்கள் மற்றும் பகலவர்களை, வடமேற்கிலிருந்து, பரத கண்டத்தில் குடியேறியவர்கள் எனக் குறித்துள்ளது.
# காம்போஜர்கள்

## மௌரியப் பேரரசில்

கி மு மூன்றாம் நூற்றாண்டு அசோகரது கல்வெட்டுகளில் காம்போஜர்கள், மௌரியப் பேரரசில் தன்னாட்சியுன் ஆட்சிபுரிந்தனர் எனக் குறிக்கப்பட்டுள்ளது.  
அசோகரது கல்வெட்டு எண் V -இல் காம்போஜம், காந்தாரம் போன்ற மகாஜனபதங்களைக் குறித்துள்ளது.  
காம்போஜர்களை பௌத்த சமயத்திற்கு மதம் மாற்ற பௌத்த பிக்குகளை அனுப்பி வைத்தார் என்பதை அசோகரது கல்வெட்டு எண் ஐந்திலிருந்து தெரியவருகிறது.
# காம்போஜர்கள்

## இதனையும் காண்க

- மகாஜனபதம்
# நாமக்கோழி

## வகைபிரித்தல்

1758 ஆம் ஆண்டில் சுவீடிய இயற்கை ஆர்வலர் கரோலஸ் லின்னேயஸ் என்பவரால் அவரது சிசுடமா நேச்சரேவின் 10வது பதிப்பில் யூரேசிய நாமக்கோழியை அதன் தற்போதைய இருசொல் பெயரான ஃபுலிகா அட்ராவின் என்ற பெயரின் கீழ் முறையாக விவரிக்கப்பட்டது. இதற்கு வைக்கப்பட்ட இருசொல் பெயர் லத்தீன் மொழியிலிருந்து வந்தது: ஃபுலிகா என்றால் "நாமக்கோழி", மற்றும் அட்ரா என்றால் "கருப்பு" என்பது பொருளாகும்.  
இதில் நான்கு துணையினங்கள் அங்கீகரிக்கப்பட்டுள்ளன:
- *F. a. atra* Linnaeus, 1758 – ஐரோப்பா மற்றும் வட ஆப்பிரிக்காவிலிருந்து யப்பான், இந்தியா, தென்கிழக்கு ஆசியா, பிலிப்பீன்சு மற்றும் போர்னியோ
- *F. a. lugubris* சாலமன் முல்லர், 1847 – சாவகம், பாலி, வடமேற்கு நியூ கினியா
- *F. a. novaeguineae* ஆஸ்டின் எல். ராண்ட், 1940 – நடு நியூ கினியா
- *F. a. australis* ஜான் கோல்ட், 1845 – ஆத்திரேலியா மற்றும் நியூசிலாந்து  
அழிந்துபோன கிளையினமான *F. atra pontica*, பல்கேரிய கருங்கடல் கடற்கரையிலிருந்து செப்புக் காலம் (சுமார் 4800-4400 BP) இலிருந்து விவரிக்கப்பட்டுள்ளது.
# நாமக்கோழி

## விளக்கம்

உள்ள செயின்ட் ஜேம்ஸ் பூங்காவில் உள்ள யூரேசிய நாமக்கோழியின் கால்கள் மற்றும் விரல்கள்]]
யூரேசிய நாம்கோழியானது வாத்தின் அளவில் முக்கால் பங்கு இருக்கும். இது சுமார் 36–38 செமீ (14–15 அங்குலம்) நீளமும், இறக்கையுடன் 70–80 செமீ (28–31 அங்குலம்) அகலமும் இருக்கும். ஆண்களின் எடை சுமார் 890 கிராம் (31 அவுன்ஸ்) மற்றும் பெட்டைகள் 750 கிராம் (26 அவுன்ஸ்) எடை இருக்கும். வெள்ளை அலகு மற்றும் வெள்ளை நாமக் கேடையம் தவிர இது பெரும்பாலும் கருப்பு நிறத்தில் உள்ளது. விழிப்படலம் இரத்தச் சிவப்பு, கால்கள் மங்கிய பச்சை நிறத்தில் இருக்கும். தண்ணீரில் நன்கு நீந்தும் இனமான, நாமக்கோழிகளின் நீண்ட வலுவான கால்விரல்களில் வலையமைப்பைக் கொண்டுள்ளது. ஆணும் பெண்ணும் தோற்றத்தில் ஒன்று போலவே இருக்கும்.  
இளம் வயது நாம்கோழிகள் வளர்ந்த பறவைகளை விட வெளிறியவையாக இருக்கும். இளம் பறவைகள் வெண்மையான நெஞ்சும் மார்பு கொண்டவையாக நாமக் கேடையம் இல்லாமல் இருக்கும். வயது முதிர்ந்த பிறகு சுமார் 3-4 மாதங்களில் கறுப்பு இறகுகள் உருவாகின்றன, ஆனால் நாமக் கேடையம் ஒரு ஆண்டில்தான் முழுமையாக உருவாகிறது.  
யூரேசிய நாமக்கோழிகள் மேயும்போது 'சக், சக்' என மெல்லோலி எழுப்பி தன் கூட்டதோடு தொடர்பு கொள்ளும். இரவில் இவை உரத்தத குரலில் கரகரப்பாகவும் ஒலித்தும் கத்தும் பழக்கம் உடையது.
# நாமக்கோழி

## பரவலும் வாழ்விடமும்

பழைய உலகின் பெரும்பாலான பகுதிகளில் நன்னீர் ஏரிகள், குளங்கள் போன்ற இடங்களில் நாமக்கோழிகள் இனப்பெருக்கம் செய்கின்றன. இது ஐரோப்பா, ஆசியா, ஆத்திரேலியா, ஆப்பிரிக்காவில் இனப்பெருக்கம் செய்கிறது. இந்த இனம் அண்மையில் நியூசிலாந்தில் அதன் வாழிட எல்லையை விரிவுபடுத்தியுள்ளது. இவை ஆசியாவின் பெரும்பகுதியில் குளிர்காலத்தில் தெற்கு மற்றும் மேற்கு நோக்கி வலசை செல்கிறது.
# நாமக்கோழி

## நடத்தை

இவை எப்போதும் கூட்டமாகவே காணப்படும். இவை நீரில் கூட்டமாக நீந்தியும் முக்குளித்தும் விளையாடிக் கொண்டிருக்கும். ஆளரவம் கேட்டதும் நீரின் மேல் தாவித் தாவி நீந்தும். சற்று தொலைவு நடந்தும் சற்று தொலைவு பறந்தும் நடு ஏரியை அடைந்துவிடும். இவை சற்று தொலைவு நீரில் இறக்கையால் அடித்துக்கொண்டு தத்தித் தாவிய பின்னரே மேலெழும்பி பறக்கவல்லவை. இவை நீர்த்தாவரங்கள், நெல், புழு பூச்சிகள், சிறு மீன்கள் போன்றவற்றை உண்ணும்.